VS000328
Datum: 1988-08-02T02:00:00.000+02:00
datum_sodbe_i_stopnje: 1994-02-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe zob in čeljusti in njihove posledice - poškodbe okolčja in stegnenice in njihove posledice
fischer: hudi primeri
odskodnina: 1650000 SIT
opombe: II Ips 529/95. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Študentka.

## Škodni dogodek

Čelno trčenje dveh motornih vozil. Voznik vozila, v katerem je bila tožnica sopotnica, je zaradi posledic nesreče umrl.

## Poškodba

Prelom sprednjega loka medenice, izpah levega kolka, travmatski šok ter rana na obrazu in v ustih, izguba štirih zob.

## Telesne bolečine

700000 SIT Hude bolečine tekom zdravljenja v bolnišnici in med bolečo rehabilizacijo; hude bolečine je tako trpela vse do prvih dni v zdravilišču. Proti koncu zdravljenja je imela bolečine pri daljši hoji, stoji in spremembah vremena. Občasno še vedno čuti bolečine v nogi in kolku.

#### Hospitalizacija

24 dni hospitalizacije - antišok terapija, oskrbljene rane v ustih in na obrazu, repozicija kolka v splošni anasteziji, izpuljenje 4-ih poškodovanih spodnjih sprednjih zob.

#### Rehabilitacija

20 dni v zdravilišču, kamor je bila prepeljana nepsoredno iz bolnišnice.

#### Nevšečnosti med zdravljenjem

Prevoz drugi dan po nezgodi iz Slavonskega Broda v Ljubljano z ambulantnim vozilom; prejemanje transfuzije, jemanje analgetikov, urinski kateter (skoraj 6 dni), 3 tedne ležanja, od tega 14 dni nepremično s povezanimi nogami, hoja z berglami (4 mesece), odstranitev šivov, hranjenje po slamici. Zdravljenje je trajalo 127 dni.

## Strah

150000 SIT Primaren zelo hud strah (smrten strah) ob škodnem dogodku (čelno trčenje dveh avtomobilov); sekundaren strah za izid zdravljenja poškodb, bala se je, da ne bo mogla roditi, strah jo je bilo prizadete zunanjostji, saj je imela na obrazu obsežno raztrganino.

## Zmanjšanje življenjske aktivnosti

600000 SIT Težje hodi, hitreje se utrudi, trpi bolečine v kolku; nosi snemno zobno protezo, zaradi česar ima težave pri hranjenju in pri vzdrževanju ustne higiene; ne more se več ukvarjati s športi v enaki meri kot pred nezgodo.

## Skaženost

200000 SIT Brazgotina po 5 cm rani na bradi je dolga 1 cm; ostala je brazgotina na goleni (5 cm). Predvsem brazgotina na obrazu vzbuja pozornost okolice, ni pa je mogoče prikriti. Zaradi tega trpi neugodje.

---

ZOR člen 200